ЕУРАЗИЯЛЫҚ ЭКОНОМИКАЛЫҚ КОМИССИЯ
КЕҢЕС 

ШЕШІМ

2018 жылғы «14» маусым                  № 63                  		      Мәскеу қаласы


2019 жылғы ІІ Еуропа ойындарын дайындау және өткізу мақсатында Беларусь Республикасының аумағына әкелінетін тауарларға қатысты Кеден одағы Комиссиясының кейбір шешімдеріне өзгерістер енгізу туралы


2014 жылғы 29 мамырдағы Еуразиялық экономикалық одақ туралы шарттың 43 және 45-баптарына, Еуразиялық экономикалық комиссия туралы ереженің (2014 жылғы 29 мамырдағы Еуразиялық экономикалық одақ туралы шартқа № 1 қосымша) 16 және 18-тармақтарына және Жоғары Еуразиялық экономикалық кеңестің 2014 жылғы 23 желтоқсандағы № 98 шешімімен бекітілген Еуразиялық экономикалық комиссияның Жұмыс регламентіне № 1 қосымшаның 7 және 16-тармақтарына сәйкес Еуразиялық экономикалық комиссия Кеңесі шешті:
1. Кеден одағы Комиссиясының «Еуразиялық экономикалық одақты бірыңғай кедендік-тарифтік реттеу туралы» 2009 жылғы 27 қарашадағы         № 130 шешімінің 7-тармағы мынадай мазмұндағы 7.1.30-тармақшасымен толықтырылсын:
[bookmark: _GoBack]«7.1.30. Беларусь Республикасының кеден органдарына  «2019 жылғы ІІ Еуропа ойындары дирекциясы» қоры берген және тауарлардың номенклатурасы, саны, құны туралы және осындай тауарларды әкелуді жүзеге асыратын ұйымдар туралы мәліметтерді қамтитын әкелінетін тауарлардың мақсатты тағайындалуын растауды ұсынған жағдайда, акцизделетіндерді қоспағанда, 2018 жылғы 1 қаңтардан бастап қоса алғанда 2019 жылғы 30 маусымға дейінгі аралықтағы кезеңде Беларусь Республикасында 2019 жылғы ІІ Еуропа ойындарын дайындау және өткізу мақсатында әкелінетін тауарлар.».
2. Кеден одағы Комиссиясының 2011 жылғы 15 шілдедегі № 728 шешімімен бекітілген Тауарлардың жекелеген санаттарын Кеден одағының бірыңғай кедендік аумағына әкелу кезінде кедендік баждарды төлеуден босатуды қолдану тәртібінің 15-тармағында «7.1.29» деген цифрлар «7.1.30» деген цифрлармен ауыстырылсын.
3. Осы Шешім ресми жарияланған күнінен бастап күнтізбелік 10 күн өткен соң күшіне енеді және 2018 жылғы 1 қаңтардан бастап туындайтын құқықтық қатынастарда қолданылады.

